દેશનાં ભૂમિગત પ્રશ્નો પર ધ્યાન ન આપી સોશિયલ મીડિયામાં ચાલી રહેલા ફીટનેસ ચેલેન્જને સત્તાધારી પાર્ટી મહત્વનો મુદ્દો માની રહી છે. કેંન્દ્રીય મંત્રી રાજ્યવર્ધન સિંહ રાઠોડે દેશમાં ફીટનેસને મહત્વ આપવા માટે હમ ફીટ તો ઇંન્ડિયા ફીટનાં નારા સાથે એક વીડિયો શેયર કર્યો હતો. ત્યાર બાદ સત્તાધારી પાર્ટીમાં પોતાને ફીટ બતાવવાની જાણે રેસ લાગી ગઇ હતી. તેટલુ જ નહી દેશનાં વડાપ્રધાન નરેન્દ્ર મોદી પણ આ મુદ્દે જલ્દી જ પોતાનો ફીટનેસ ટેસ્ટવાળો વીડિયો શેયર કરવાની વાત કરી ચુક્યા છે. ફીટનેસ ચેલેન્જ પર થઇ રહેલા ટ્વીટ બાદ કોંગ્રેસ અધ્યક્ષ રાહુલ ગાંધીએ પણ વડાપ્રધાન નરેન્દ્ર મોદીને એક ચેલેન્જ કરી છે, રાહુલ ગાંધીએ પીએમ મોદીને પેટ્રોલ અને ડીઝલનાં ભાવમાં ઘટાડો કરી બતાવવાનો ચેલેન્જ કર્યો છે. જોવાનું રહેશે કે શું પીએમ મોદી આ ચેલેન્જને સ્વીકાર કરે છે કે નહી.